เลิกมโน EA ไฟไหม้ เฉลยแล้วทีแท้แค่กลุ่มควัน
เลิกมโน EA ไฟไหม้ เฉลยแล้วทีแท้แค่กลุ่มควัน โดยบริษัทยืนยันว่าเป็นเพียงกลุ่มควันขึ้นในบริเวณหอกลั่นของบริษัท ซึ่งไม่ได้ส่งผลกระทบกับกระบวนการผลิต และไม่มีผู้ได้รับบาดเจ็บ
1 ก.พ. 2559

บริษัท พลังงานบริสุทธิ์ จำกัด (มหาชน) หรือ EA ระบุว่า ตามที่ได้ปรากฎข่าวผ่านสื่อมวลชนเมื่อวันที่ 31 ม.ค. 59  เกี่ยวกับเหตุการณ์ที่โรงงานผลิตไบโอดีเซล ของบริษัท ซึ่งตั้งอยู่ในบริเวณเขตอุตสาหกรรมกบินทร์บุรี จังหวัดปราจีนบุรี นั้น บริษัทชี้แจงข้อมูลว่า เมื่อวันที่ 30 ม.ค. 59 ได้เกิดเป็นเพียงกลุ่มควันขึ้นในบริเวณหอกลั่นของบริษัทซึ่งโดยปกติจะมีการทำความสะอาดหอกลั่นเป็นประจำทุกเดือน โดยในระหว่างที่พนักงานปฏิบัติหน้าที่นั้นได้เกิดข้อผิดพลาดจากการปฏิบัติงานผิดขั้นตอนจึงทำให้เกิดกลุ่มควันขึ้นมากกว่าปกติ
ทั้งนี้หอกลั่นของโรงงานไบโอดีเซลที่เกิดกลุ่มควัน เป็น 1 ใน 4 หอกลั่นของ บริษัท ซึ่งอยู่ระหว่างทำความสะอาดและหยุดเดินเครื่องอยู่แล้ว เหตุการณ์ที่เกิดขึ้นไม่ได้ส่งผลกระทบกับกระบวนการผลิตในภาพรวมแต่ประการใดอีกทั้งไม่มีผู้ได้รับบาดเจ็บหรือทรัพย์สินเสียหาย